Görbeháza Község Önkormányzata

Képviselő-testületének

11/2020. (IX.03.) önkormányzati rendelete

a településkép minőségi alakításáról és védelméről szóló 4/2018.(II.16.) önkormányzati rendelet módosításáról

Görbeháza Község Önkormányzatának Képviselő-testülete a településkép védelméről szóló 2016. évi LXXIV. törvény 12. § (2) bekezdésében kapott felhatalmazás alapján, az Alaptörvény 32. cikk (1) bekezdés a) pontjában és a Magyarország helyi önkormányzatokról szóló 2011. évi CLXXXIX törvény 13.§ (1) bekezdés 1. pontjában meghatározott feladatkörében eljárva, a 2-6 § tekintetében az épített környezet alakításáról és védelméről szóló 1997. évi LXXVIII. törvény 57. § (2) és (3) bekezdésében kapott felhatalmazás alapján az Alaptörvény 32. cikk (1) bekezdés a) pontjában meghatározott feladatkörében eljárva,

valamint a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet 43/A §-ban biztosított véleményezési jogkörében eljáró

az állami főépítészi hatáskörében eljáró Hajdú-Bihar Megyei Kormányhivatal, Görbeháza Község Önkormányzatának a képviselő-testület és szervei Szervezeti és Működési Szabályzatáról szóló 21/2019.(XI.28.) önkormányzati rendelete 6. melléklete alapján a Görbeháza Községi Önkormányzat *Szociális, Kulturális, Oktatási és Ügyrendi Bizottsága* véleményének kikérésével a következőket rendeli el:

**1. §**

A Rendelet 5. § 14. pontja helyébe az alábbi rendelkezés lép életbe:

„14. Az információs vagy más célú berendezés (utcabútor kategóriába tartozó) egyedi mobil tájékoztató tábla, önkormányzati információs tábla, totemoszlop, oszlop tartószerkezetű tábla, pylon és reklámzászló, napvédő ponyva, transzparens vagy molino amennyiben ezek reklámnak nem minősülő információs célt és közérdeket *is* szolgálnak.”

**2. §**

A Rendelet 39. § (1) bekezdésében található „építtetőre” szövegrész helyébe „ingatlantulajdonosra” szövegrész lép.

**3. §**

A Rendelet 40. § (4) a) pontja helyébe az alábbi rendelkezés lép életbe:

1. A bírságot, a bírság összegét megállapító határozat véglegessé válásától számított 15 napon belül az önkormányzatnak a Magyar Államkincstárnál vezetett – és a határozatban is megjelölt előirányzat – felhasználási számlájára kell átutalási megbízással teljesíteni *vagy* készpénz átutalási megbízással postai úton befizetni.

**4. §**

Ez a rendelet a kihirdetést követő 8. napon belül lép hatályba.

Giricz Béla Lászlóné Dr. Juhász Péter

 polgármester jegyző

Záradék:

A rendeletet kihirdettem:

Görbeháza, 2020. szeptember 03.

Dr. Juhász Péter

jegyző